《再依皇祖示江南大小诸吏韵》
清代·弘历

国本重惟民，反裘譬负棷。有来长民官，听予一言剖。

嗟此泽国区，灾沴流行久。蠲赈惠纵施，未觉苏黔首。

沟壑有向隅，奚称民父母。迩来虽转旋，馀粮宁栖亩。

省方为观民，已隔六载后。与我共治者，岂非贤太守。

须知足衣食，始可言孝友。设教法放勋，色养奉慈寿。

五言示予志，勖哉慎毋负。